9. ΝΟΜΟΣ υπ’ αριθ. 753 της 6/12 Αυγ. 1948 Περί διατάξεών τινων αφορωσών την περί των Ταμείων Προνοίας Δικηγόρων Νομοθεσίαν. Άρθρ.1.-1.Πάσα τροποποίησις καταστατικών των Ταμείων Προνοίας, πάσα αυξομοίωσις των πόρων ή των παροχών αυτών, ως και πάσα μεταβολή των σκοπών εκάστου Ταμείου, ενεργείται εφεξής δι’ αποφάσεως της Γενικής Συνελεύσεως του οικείου Δικηγορικού Συλλόγου, κυρουμένης δια Β.Δ/τος επί τη προτάσει του επί της Δικαιοσύνης Υπουργού. 2.Η διάταξις του άρθρ. 22 του Α.Ν. 1752 του 1939 προκειμένου περί του Δικηγορικού Συλλόγου Αθηνών εφαρμόζεται και εις την περίπτωσιν του προηγουμένου άρθρου. Το Δ. Συμβούλιον του Συλλόγου τούτου ομού μετά του Συμβουλίου του Ταμείου Προνοίας κέκτηται πάσας εν γένει τας αρμοδιότητας της Γεν. Συνελεύσεως, εφ’ όσον αι επί τούτω αποφάσεις αυτού λαμβάνονται κατά την εν τω άρθρω τούτω οριζομένην πλειοψηφίαν των μελών αμφοτέρων των Συμβουλίων εν κοινώ συνερχομένων. Άρθρ.2.-1.(Αντικαθίσταται το εδάφιον γ΄ της παρ. 3 του άρθρ. 1 του υπ’ αριθ. 87/1936 Α. Νόμου). 2.Διατάξεις υφισταμένων καταστατικών Ταμείων Προνοίας Δικηγόρων αντικείμεναι εις τας διατάξεις του παρόντος δεν έχουσιν εφαρμογήν. Άρθρ.3.-Ο παρών Νόμος ισχύει από της δημοσιεύσεώς του εις την Εφημερίδα της Κυβερνήσεως. Σελ. 402(η) Τεύχος 1362 Σελ. 82 6.Δ.δ.8-9 Ταμεία Προνοίας Δικηγόρων 